Visma Solutions

Visma Solutions Oy on suomalainen yritys, joka tarjoaa SaaS-palveluita yrityksille. Sen päätuotteita ovat sähköisen taloushallinnon ohjelmisto Netvisor, toiminnanohjausjärjestelmät Visma Severa ja ValueFrame, verkkolaskutusoperaattori Maventa ja sähköisen allekirjoittamisen työkalu Visma Sign.http://www.visma.fi/vismasolutions Visma Solutions Oy on osa norjalaista Visma-konsernia.http://www.visma.fi/Tietoa-Vismasta/Visma-yritykset/Suomi/Esittely/ 

Vuonna 2023 Visma Solutionsin osuus Suomen Visman liikevaihdosta oli noin puolet. Se oli myös koko Visma-konsernin suurin yritys.

 Historia 
Visma Solutions Oy perustettiin vuoden 2012 lopulla. Tällöin entisen Netvisor Oy:n toiminimi muutettiin Visma Solutions Oy:ksi. Toukokuussa 2013 myös Visma Severa Oy ja tammikuussa 2014 Maventa Oy sulautuivat Visma Solutions:iin.http://www.ytj.fi/yritystiedot.aspx?yavain=1926735&kielikoodi=1&tarkiste=BE67794A784F4DEC588E9BBABF946FAF92AC0807&path=1547;1631;1678  Yrityksen toimitusjohtaja on Ari-Pekka Salovaara.http://www.taloussanomat.fi/tael-raportit/2013/04/10/visma-solutions-nostaa-taloushallinnon-pilviin/20135196/290

Vuonna 2022 yhtiön liikevaihto ylitti ensimmäistä kertaa 100 miljoonan euron rajan ollen 104,2 miljoonaa euroa. Netvisor-taloushallintaohjelmiston ja Maventa-verkkolaskuoperaattorin myynti oli kasvanut yli viidenneksen edelliseen vuoteen verrattuna.

Vuonna 2023 Visma Solutionsiin liitettiin Visman sisältä sekä Clento että Fivaldi. Alkuvuonna 2024 Visma Solutions osti ostolaskuautomaatiopalveluihin keskittyneen Fabric AI:n ja syksyllä taloushallinnon automaation ohjelmistoja kehittävän Accoden. Tammikuussa 2025 Maventa irtautui Visma Solutionsista omaksi yrityksekseen.

 Saas-palvelut 
Visma Solutions Oy tarjoaa SaaS-palveluita.  

 Netvisor 
Netvisor on taloushallinnon ja yritysten liiketoimintaprosessit yhdistävä pilvipalvelu, jota noin 20 000 yritystä käyttää liiketoiminnassaan.http://www.netvisor.fi/ https://netvisor.fi/toimialaratkaisut/Lisäksi sitä käyttävät lukuisat suomalaiset tilitoimistot.http://www.netvisor.fi/tilitoimistoille/

 ValueFrame 
ValueFrame on selainpohjainen toiminnanohjausjärjestelmä erityisesti asiantuntijayrityksille. Siihen sisältyy muun muassa projektinhallinta, asiakkuudenhallinta ja työajanseuranta. 

 Visma Severa 
Visma Severa tarjoaa työnohjausratkaisuja asiantuntija- ja projektiyritysten tarpeisiin. Sen pääasiakasryhmät ovat insinööri- ja arkkitehtitoimistot, IT- ja konsultointiala, mainos- ja viestintätoimistot ja tilitoimistot.https://severa.visma.fi/asiakkaat/Visma Severalla on jo yli 1000 asiakasta Suomessa. Suomen lisäksi Visma Severaa tarjotaan Ruotsissa, Norjassa ja Hollannissa.https://severa.visma.fi/

 Visma Sign 
Visma Sign on sähköisen allekirjoittamisen työkalu, joka hyödyntää Tupas-tunnistautumista ja mobiilivarmennetta. Sillä tehty allekirjoitus on juridisesti pätevä ja soveltuu esimerkiksi sopimusten, pöytäkirjojen, valtakirjojen ja muiden dokumenttien allekirjoittamiseen.

 Netvisor KYC 
Netvisor KYC on KYC/AML-ohjelmisto, joka tarjoaa työkalut asiakkaan tuntemiseen (KYC) ja pakoteseurantaan. Se on suunniteltu erityisesti rahanpesulain mukaisille ilmoitusvelvollisille yrityksille.

 Muut 
Muita Visma Solutions Oy:n pilvipalveluita taloushallinnon ohjelmisto Fivaldi ja ostolaskuihin erikoistunut FabricAI.

 Katso myös 
Visma Suomessa

 Lähteet 

 Aiheesta muualla 
 Visma Severan verkkosivut 
 ValueFramen verkkosivut
 Visma Solutions yhteisöpalvelu
 Maventan verkkosivut
 Visma Signin verkkosivut

Luokka:Suomalaiset ohjelmistoyritykset
Luokka:Pilvipalvelut